Na temelju članka 11. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01. – vjerodostojno tumačenje, 129/05, 109/07, 125/08, 36/09, 150/11, 144/12, 19/13. – pročišćeni tekst, 137/15. i 123/17) i članaka 7. i 26. Statuta Općine Legrad („Službeni glasnik Koprivničko-križevačke županije“ broj 5/13. i 2/18), Općinsko vijeće Općine Legrad na 9. sjednici održanoj 26. ožujka 2018. donijelo je

**ODLUKU**

**o dopunama Odluke o javnim priznanjima Općine Legrad**

**Članak 1.**

U Odluci o javnim priznanjima Općine Legrad („Službeni glasnik Koprivničko-križevačke županije“ broj 9/07) u članku 4., stavku 1., podstavku 3. točka se zamjenjuje zarezom te se dodaje se novi podstavak 4. koji glasi:

„- Zahvalnica Općine Legrad.“

**Članak 2.**

Iza članka 9. dodaje se novi članak 9.a koji glasi:

„**Članak 9.a**

Zahvalnica Općine Legrad dodjeljuje se fizičkoj osobi ili grupi fizičkih osoba, udruzi, ustanovi, trgovačkom društvu, vjerskoj zajednici i drugoj pravnoj osobi s područja Općine, Županije, Republike Hrvatske ili drugih zemalja prigodom obljetnica i drugih sličnih događaja u Općini za uspješnu suradnju u provođenju aktivnosti i projekata koje provodi Općina kao i za dane donacije za provođenje aktivnosti i očuvanje kulturnih i drugih dobara od interesa za opće dobro na području Općine.“.

**Članak 3.**

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE OPĆINE LEGRAD**

**KLASA: 061-01/18-01/01**

**URBROJ: 2137/10-18-1**

**Legrad, 26. ožujka 2018.**

**PREDSJEDNICA:**

**Snježana Kuzmić v.r.**